*****

ΚΑΝΟΝΙΣΜΟΣ (ΕΟΚ) αριθ. 3476/82 ΤΗΣ ΕΠΙΤΡΟΠΗΣ

της 23ης Δεκεμβρίου 1982

για την παροχή δυνατότητας συνάψεως συμφωνητικών μακροπρόθεσμης ιδιωτικής αποθεματοποίησης ορισμένων επιτραπέζιων οίνων για την περίοδο εμπορίας 1982/83

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 3082/82 (2), και ιδίως το άρθρο 7 παράγραφος 6, το άρθρο 9 παράγραφος 5, το άρθρο 12α παράγραφος 5 και το άρθρο 65,

τον κανονισμό (ΕΟΚ) αριθ. 2144/82 του Συμβουλίου της 27ης Ιουλίου 1982 περί τροποποιήσεως του κανονισμού (ΕΟΚ) αριθ. 337/79 περί κοινής οργανώσεως της αμπελοοινικής αγοράς (3), και ιδίως το άρθρο 3,

Εκτιμώντας:

ότι σύμφωνα με το άρθρο 5 του κανονισμού (ΕΟΚ) αριθ. 337/79, πρέπει να καταρτίζεται προσωρινός ισολογισμός πριν από τις 10 Δεκεμβρίου εκάστου έτους· ότι, από την περίοδο 1982/83, ο ισολογισμός αυτός πρέπει να καταστήσει δυνατή, για την ενδεχόμενη εφαρμογή του μέτρου της υποχρεωτικής αποστάξεως που αναφέρεται στο άρθρο 41 του κανονισμού (ΕΟΚ) αριθ. 337/79, την εκτίμηση όχι μόνο των πηγών και των αναγκών της Κοινότητας στον τομέα των επιτραπέζιων οίνων και των v.q.p.r.d. αλλά την αναγνώριση, επίσης, στην κατηγορία των επιτραπέζιων οίνων της καταστάσεως όσον αφορά τους διάφορους τύπους· ότι τα στοιχεία που επέτρεπαν να ληφθεί υπόψη αυτή η νέα απαίτηση, δεν στάθηκε δυνατό να συγκεντρωθούν σε εύλογο χρόνο για την κατάρτιση του ισολογισμού πριν την προβλεπόμενη ημερομηνία· ότι, εντούτοις, τα διαθέσιμα στοιχεία επιτρέπουν να εκτιμηθεί ότι για τους επιτραπέζιους οίνους, τα διαθέσιμα κατά την έναρξη της αμπελοοινικής περιόδου υπερβαίνουν περισσότερο των τεσσάρων μηνών τις κανονικές χρήσεις· ότι υπό τους όρους αυτούς και για να αποφευχθεί όπως το μέτρο μακροπρόθεσμης αποθεματοποίησης χάσει την αποτελεσματικότητά του λόγω καθυστερήσεως όσον αφορά την πραγματοποίηση της δυνατότητας συνάψεως των σχετικών συμφωνητικών, είναι σκόπιμο η δυνατότητα αυτή να πραγματοποιηθεί για την πρώτη περίοδο εφαρμογής του κανονισμού (ΕΟΚ) αριθ. 337/79 τροποποιουμένου ακόμη και ελλείψει ενός επισήμα καταρτισμένου ισολογισμού·

ότι τα διαθέσιμα στοιχεία εμφανίζουν την ύπαρξη πλεονασμάτων για όλους τους τύπους επιτραπέζιων οίνων, καθώς και για τους επιτραπέζιους οίνους που βρίσκονται σε στενή οικονομική σχέση με αυτούς τους τύπους επιτραπέζιων οίνων· ότι είναι απαραίτητο να προβλεφθεί η δυνατότητα συνάψεως συμφωνητικών μακροπρόθεσμης αποθεματοποίησης γι' αυτούς τους τύπους επιτραπεζίων οίνων·

ότι το άρθρο 9 παράγραφος 4 του κανονισμού (ΕΟΚ) αριθ. 337/79 προβλέπει ότι για τα μακροπρόθεσμα συμφωνητικά το ποσό της ενισχύσεως μπορεί να αυξηθεί μέχρι 20 %· ότι λαμβανομένων υπόψη των συνθηκών αυτής της περιόδου, και ιδίως των διαθεσίμων ποσοτήτων που συνεπάγονται τη σύναψη μακροπροθέσμων συμφωνητικών, φαίνεται σκόπιμο να προβλεφθεί αύξηση κατά 10 % της ενισχύσεως που προβλέπεται στο άρθρο 11 του κανονισμού (ΕΟΚ) αριθ. 2600/79 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 3150/82 (5)· ότι, εντούτοις, για επιτραπέζιους οίνους των οποίων το ποιοτικό επίπεδο είναι ανώτερο από το μέσο επίπεδο των επιτραπέζιων οίνων που είναι δυνατόν να αποτελέσουν αντικείμενο συμφωνητικών μακροπρόθεσμης αποθεματοποίησης, και των οποίων η τιμή είναι κατά συνέπεια ανώτερη, είναι σκόπιμο να προβλεφθεί αύξηση κατά 20 %·

ότι για να καταστεί δυνατή μεγαλυτέρας διαρκείας αποσυμφόρηση της αγοράς και να αποφευχθούν νέες δυσκολίες μετά τη λήξη των συμφωνητικών βραχυπρόθεσμης αποθεματοποίησης που έχουν ήδη συναφθεί, φαίνεται ορθό να επιτραπεί η σύναψη συμφωνητικού μακροπρόθεσμης αποθεματοποίησης για τον οίνο που αποτελεί αντικείμενο συμφωνητικού βραχυπρόθεσμης αποθεματοποίησης, το οποίο έχει συναφθεί πριν από την ημερομηνία ενάρξεως ισχός του παρόντος κανονισμού·

ότι για την εφαρμογή του άρθρου 12α του κανονισμού (ΕΟΚ) αριθ. 337/79, είναι αναγκαία η γνώση της μέγιστης ποσότητας επιτραπέζιου οίνου που βρίσκεται υπό συμφωνητικό αποθεματοποίησης, η οποία μπορεί να αποτελέσει αντικείμενο αποστάξεως που αναφέρεται στο εν λόγω άρθρο· ότι, κατόπιν αυτού, πρέπει να προβλεφθεί ότι οι παραγωγοί θα παρέχουν στους οργανισμούς παρεμβάσεως τις απαραίτητες πληροφορίες·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Παρέχεται η δυνατότητα συνάψεως συμφωνητικών μακροπρόθεσμης αποθεματοποίησης για όλους τους τύπους επιτραπέζιων οίνων, καθώς και για τους επιτραπέζιους οίνους που βρίσκονται σε στενή οικονομική σχέση με αυτούς τους τύπους επιτραπέζιων οίνων, εφόσον αυτοί ανταποκρίνονται στις ακόλουθες προϋποθέσεις:

1.2 // Ι. Λευκοί οίνοι: // // α) ελάχιστος κτηθείς αλκοολικός τίτλος: // 10 % vol· // β) ελάχιστη ολική οξύτητα (εκπεφρασμένη σε τρυγικό οξύ): // 4,5 γραμμάρια ανά λίτρο· // γ) μέγιστη πτητική οξύτητα: // 9 χιλιοστοϊσοδύναμα ανά λίτρο· // δ) μέγιστη περιεκτικότητα σε θειώδη ανυ- δρίτη: // 155 χιλιοστόγραμμα ανά λίτρο· // ε) μέγιστη περιεκτικότητα σε υπολειμματικά σάκχαρα: // 2,5 γραμμάρια ανά λίτρο· // ζ) έκθεση στον αέρα: // καλή, επί είκοσι τέσσερις ώρες· // η) χωρίς κακή γεύση. // // ΙΙ. Ερυθροί οίνοι: // // α) ελάχιστος κτηθείς αλκοολικός τίτλος: // 10 % vol· // β) ελάχιστη ολική οξύτητα (εκπεφρασμένη σε τρυγικό οξύ): // // - για τους οίνους που έχουν κτηθέντα αλκοολικό τίτλο κατώτερο από 11 %: // 5 γραμμάρια ανά λίτρο· // - για τους οίνους που έχουν κτηθέντα αλκοολικό τίτλο ίσο ή ανώτερο από 11 %: // 4,5 γραμμάρια ανά λίτρο· // γ) μέγιστη πτητική οξύτητα: // // - οίνοι των οποίων ο αλκοολικός τίτλος είναι κατώτερος από 12,5 %: // 12 χιλιοστοϊσοδύναμα ανά λίτρο· // - οίνοι των οποίων ο αλκοολικός τίτλος είναι ίσος ή ανώτερος από 12,5 %: // 14 χιλιοστοϊσοδύναμα ανά λίτρο· // δ) μέγιστη περιεκτικότητα σε θειώδη ανυ- δρίτη: // 120 χιλιοστόγραμμα ανά λίτρο· // ε) μέγιστη περιεκτικότητα σε υπολειμματικά σάκχαρα: // 2,5 γραμμάρια ανά λίτρο· // ζ) έκθεση στον αέρα: // καλή, επί είκοσι τέσσερις ώρες· // η) χωρίς κακή γεύση // // θ) χωρίς υβρίδια. //

Οι ερυθρωποί οίνοι πρέπει να ανταποκρίνονται στις προϋποθέσεις που προβλέπονται παραπάνω για τους ερυθρούς οίνους, εκτός από ό,τι αφορά τον θειώδη ανυδρίτη, του οποίου η μέγιστη περιεκτικότητα είναι εκείνη που καθορίζεται για τους λευκούς οίνους.

Εντούτοις, οι επιτραπέζιοι οίνοι των τύπων R ΙΙΙ, Α ΙΙ και Α ΙΙΙ δεν υπόκεινται στις προϋποθέσεις που αναφέρονται υπό α, δ και ε.

2. Για την εφαρμογή του παρόντος κανονισμού, θεωρούνται ότι βρίσκονται σε στενή οικονομική σχέση με τον επιτραπέζιο οίνο του τύπου:

- Α Ι, οι λευκοί επιτραπέζιοι οίνοι που έχουν κτηθέντα αλκοολικό τίτλο όχι κατώτερο από 12 % vol και οι οποίοι δεν υπάγονται στον τύπο Α ΙΙ ή στον τύπο Α ΙΙΙ,

- R Ι, οι ερυθροί επιτραπέζιοι οίνοι που έχουν κτηθέντα αλκοολικό τίτλο όχι κατώτερο από 12 % vol και όχι ανώτερο από 12,5 % vol και οι οποίοι δεν υπάγονται στον τύπο R ΙΙΙ,

- R ΙΙ, οι ερυθροί επιτραπέζιοι οίνοι που έχουν κτηθέντα αλκοολικό τίτλο ανώτερο από 12,5 % vol και οι οποίοι δεν υπάγονται στον τύπο R ΙΙΙ.

Άρθρο 2

Για τα συμφωνητικά αποθεματοποιήσεως που αναφέρονται στο άρθρο 1, το ποσό της ενισχύσεως που προβλέπεται στο άρθρο 11 του κανονισμού (ΕΟΚ) αριθ. 2600/79 αυξάνεται κατά 10 %. Εντούτοις, το ποσό αυτό αυξάνεται κατά 20 % για τους επιτραπέζιους οίνους που ανταποκρίνονται στις κατωτέρω προϋποθέσεις:

1.2 // Ι. Λευκοί οίνοι: // // α) ελάχιστος κτηθείς αλκοολικός τίτλος: // 11 % vol· // β) ελάχιστη ολική οξύτητα (εκπεφρασμένη σε τρυγικό οξύ): // 4,5 γραμμάρια ανά λίτρο· // γ) μέγιστη πτητική οξύτητα: // 8 χιλιοστοϊσοδύναμα ανά λίτρο· // δ) μέγιστη περιεκτικότητα σε θειώδη ανυ- δρίτη: // 135 χιλιοστόγραμμα ανά λίτρο· // ε) μέγιστη περιεκτικότητα σε υπολειμματικά σάκχαρα: // 2 γραμμάρια ανά λίτρο· // ζ) έκθεση στον αέρα: // καλή επί είκοσι τέσερις ώρες· // η) χωρίς κακή γεύση. // // ΙΙ. Ερυθροί οίνοι: // // α) ελάχιστος κτηθείς αλκοολικός τίτλος: // 11 % vol· // β) ελάχιστη ολική οξύτητα (εκπεφρασμένη σε τρυγικό οξύ): // 4,5 γραμμάρια ανά λίτρο· // γ) μέγιστη πτητική οξύτητα: // 11 χιλιοστοϊσοδύναμα ανά λίτρο· // δ) μέγιστη περιεκτικότητα σε θειώδη ανυ- δρίτη: // 95 χιλιοστόγραμμα ανά λίτρο· // ε) μέγιστη περιεκτικότητα σε υπολειμματικά σάκχαρα: // 2 γραμμάρια ανά λίτρο· // ζ) έκθεση στον αέρα: // καλή, επί είκοσι τέσσερις ώρες· // η) χωρίς κακή γεύση // // θ) χωρίς υβρίδια. //

Οι ερυθρωποί οίνοι πρέπει να ανταποκρίνονται στις προϋποθέσεις που προβλέπονται παραπάνω για τους ερυθρούς οίνους, εκτός από ό,τι αφορά στον θειώδη ανυδρίτη, του οποίου η μέγιστη περιεκτικότητα είναι εκείνη που καθορίζεται για τους λευκούς οίνους.

Εντούτοις, οι επιτραπέζιοι οίνοι των τύπων R ΙΙΙ, Α ΙΙ και Α ΙΙΙ δεν υπόκεινται στις προϋποθέσεις που αναφέρονται υπό α, δ και ε.

Άρθρο 3

Τα συμφωνητικά βραχυπροθέσμου αποθεματοποιήσεως που έχουν συναφθεί πριν από την ημερομηνία ενάρξεως ισχύος του παρόντος κανονισμού διαρρήγνυνται κατόπιν αιτήσεως του ενδιαφερομένου, για την ποσότητα για την οποία ο ενδιαφερόμενος συνάπτει ταυτόχρονα συμφωνητικό μακροπροθέσμου αποθεματοποιήσεως.

Στην περίπτωση αυτή, για την ποσότητα που υπήχθη με αυτόν τον τρόπο σε συμφωνητικό μακροπροθέσμου αποθεματοποιήσεως, ισχύει το δικαίωμα ενισχύσεως για βραχυπρόθεσμη αποθεματοποίηση, για την περίοδο κατά την οποία βρισκόταν υπό συμφωνητικό αυτού του είδους.

Άρθρο 4

1. Οι παραγωγοί που επιθυμούν να συνάψουν συμφωνητικό μακροπροθέσμου αποθεματοποιήσεως για επιτραπέζιους οίνους, ανακοινώνουν στον οργανισμό παρεμβάσεως, κατά την υποβολή της αιτήσεως συνάψεως πιστοποιητικών, τη συνολική ποσότητα επιτραπεζίου οίνου που έχει παραχθεί κατά την τρέχουσα περίοδο.

Για τον σκοπό αυτό, ο παραγωγός παρουσιάζει:

- για τους οίνους που έχουν ληφθεί από οινοποίηση νωπών σταφυλών, αντίγραφο της ή των δηλώσεων παραγωγής που έχουν συνταχθεί σύμφωνα με το άρθρο 2 του κανονισμού αριθ. 134 της Επιτροπής, ή ισοδύναμη δήλωση που εκδίδεται από την αρμόδια αρχή,

- για τους οίνους που έχουν ληφθεί από οινοποίηση γλεύκους σταφύλης ή μερικώς ζυμωθέντος γλεύκους σταφύλης, αντίγραφο του ή των συνοδευτικών εγγράφων που έχουν συνταχθεί για τη μεταφορά μέχρι τις εγκαταστάσεις οινοποιήσεως προϊόντων που έχουν αγοράσει.

Για τους επιτραπέζιους οίνους των τύπων Α ΙΙ, Α ΙΙΙ, και R ΙΙΙ, τα έγγραφα που προβλέπονται στην πρώτη περίπτωση του προηγουμένου εδαφίου δύνανται να αντικατασταθούν με απόσπασμα λογιστικού εγγράφου που θεωρείται από την αρμόδια αρχή. 2. Τα Κράτη μέλη γνωστοποιούν στην Επιτροπή, το αργότερο ως τις 10 Μαΐου 1983, τη μέγιστη ποσότητα επιτραπεζίου οίνου που ευρίσκεται υπό συμφωνητικό μακροπροθέσμου αποθεματοποιήσεως, η οποία μπορεί να αποτελέσει αντικείμενο της αποστάξεως που αναφέρεται στο άρθρο 12α παράγραφος 2 του κανονισμού (ΕΟΚ) αριθ. 337/79.

Άρθρο 5

Ο παρών κανονισμός αρχίζει να ισχύει από την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από τις 16 Δεκεμβρίου 1982.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 23 Δεκεμβρίου 1982.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 54 της 3. 5. 1979, σ. 1.

(2) ΕΕ αριθ. L 326 της 23. 11. 1982, σ. 1.

(3) ΕΕ αριθ. L 227 της 3. 8. 1982, σ. 1.

(4) ΕΕ αριθ. L 297 της 24. 11. 1979, σ. 15.

(5) ΕΕ αριθ. L 331 της 26. 11. 1982, σ. 33.